Diari Oficial de la Generalitat Valenciana


Sumari del DOGV 9844, del 08-05-2024 (2024/3848)

RESOLUCIÓ de 25 d'abril de 2024, de la Direcció General de Justícia, de la Conselleria de Justícia i Interior, per la qual s'atorguen destinacions al personal funcionari del cos de gestió processal i administrativa de l'Administració de Justícia (torn de promoció interna), que va superar les proves selectives convocades per Orde JUS/241/2022, de 24 de març, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3848


Data del document
:   25-04-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 25 d'abril de 2024, de la Direcció General de Justícia, de la Conselleria de Justícia i Interior, per la qual s'atorguen destinacions al personal funcionari del cos de gestió processal i administrativa de l'Administració de Justícia (torn de promoció interna), que va superar les proves selectives convocades per Orde JUS/241/2022, de 24 de març, en l'àmbit de la Comunitat Valenciana. [2024/3848]  
  
De conformitat amb el que s'establix en els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de justícia, fent ús de les atribucions que em conferix l'article 9 del Decret 134/2023, de 10 d'agost, del Consell, pel qual s'aprova el Reglament orgànic i funcional de la Conselleria de Justícia i Interior, esta direcció general ha resolt adjudicar destinacions en els òrgans judicials i fiscals que s'allisten en annex I al personal funcionari del cos de gestió processal i administrativa (torn de promoció interna), nomenats funcionaris/funcionàries de carrera del cos de gestió processal i administrativa per Orde de 25 d'abril de 2024, tenint en compte el següent:  
  
  
Primer  
El personal funcionari del cos de gestió processal i administrativa, al qual s'atorga destinació en esta resolució, haurà de prendre possessió del seu càrrec en l'òrgan judicial o fiscal de destinació dins del termini de 20 dies hàbils comptador des de l'endemà de la publicació d'esta resolució en el Boletín Oficial del Estado, d'acord amb el que s'establix en l'article 29 de l'esmentat reial decret, i en l'article 30 de la Llei 39/2015, d'1 d'octubre, del procediment administratiu comú de les administracions públiques, per a la qual cosa, el dia de la publicació d'esta resolució seran remesos, a l'adreça de correu electrònic corporatiu de l'òrgan judicial o fiscal de destinació, els documents de presa de possessió F1T, així com la declaració de jurament o promesa prevista en l'esmentat precepte reglamentari.  
Els dos documents, per a la seua formalització, hauran de ser firmats digitalment pels interessats/interessades que remetran una còpia, en format PDF, al Servici de Selecció i Provisió de Personal de l'Administració de justícia a través de l'adreça de correu electrònic jykzdukyphjqwqv@vmp.ke, que traslladarà una còpia d'estos documents a la secció de nòmines a fi que s'efectuen les variacions que resulten oportunes, així com al Registre Central de Personal de la Subdirecció General de Mitjans Personals al servici de l'Administració de Justícia.  
  
  
Segon  
El personal funcionari destinat en virtut d'esta resolució i que opte per continuar en actiu en el cos de tramitació processal i administrativa, no serà necessari que es desplace a prendre possessió al lloc de treball adjudicat, serà suficient que, dins del termini de presa de possessió assenyalat en l'apartat primer, comuniquen a la Direcció General de Justícia esta opció, a l'efecte de declaració d'excedència voluntària prevista en l'article 506.d de la Llei orgànica 6/1985, d'1 de juliol, del poder judicial. Còpia de la resolució per la qual se'l declara en situació d'excedència voluntària serà remesa al Registre Central de Personal de la Subdirecció General de Mitjans Personals de l'Administració de Justícia.  
  
Aquells funcionaris/funcionàries del torn de promoció interna que opten per continuar en actiu en el cos de procedència hauran de comunicar, mitjançant el formulari que es publica en la present resolució com a annex II, la seua intenció d'acollir-se a esta opció, dins del termini a què fa referència el paràgraf anterior, a través de l'adreça de correu electrònic zfrfxpnlxgmyrbm@myr.gh.  
  
Tercer  
En el cas que el personal funcionari opte per ingressar en el cos de gestió processal i administrativa i volgueren evitar un buit en la continuïtat dels seus servicis en l'Administració de justícia, atesa la necessitat de disposar del temps indispensable per a efectuar la presa de possessió, podran sol·licitar de la Direcció General de Justícia, si la seua destinació com a funcionari/funcionària del cos de tramitació processal i administrativa radica en este àmbit territorial, un permís retribuït d'un dia si no hi ha canvi de localitat, o de dos en cas contrari, excepte aquells que hagen de desplaçar-se des de Canàries, Balears, Ceuta o Melilla, i en este cas el permís podrà ser de fins a tres dies per a possessionar-se del seu nou càrrec. Estos dies es consideren hàbils, i la presa de possessió en la nova destinació s'efectuarà durant els dies de permís indicats.  
  
En el cas que el funcionari/funcionària procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's esta documentació a estos òrgans perquè li concedisquen d'ofici la situació d'excedència voluntària en el cos de tramitació processal i administrativa i el cessament automàtic amb la mateixa data en què es produïsca la presa de possessió en el cos de gestió processal i administrativa a fi d'evitar interrupció en la percepció dels seus havers.  
  
  
Quart  
El personal funcionari que opte per romandre en el nou lloc del cos de gestió, tindran dret a partir de la presa de possessió al permís retribuït que establix la disposició addicional quinta del Reial decret 364/1995, de 10 de març, permís del qual es deduiran els dies previstos en l'apartat tercer d'esta resolució.  
Quan el permís concedit en virtut del que s'establix en el paràgraf anterior siga sol·licitat a conseqüència d'un canvi de residència, l'acreditació d'esta causa haurà d'efectuar-se exclusivament a través del corresponent certificat d'empadronament.  
  
Quint  
El personal funcionari interí que actualment ocupe places que han sigut adjudicades als aspirants aprovats, cessarà el dia en què es produïsca la presa de possessió del personal titular.  
  
Sext  
El personal funcionari del cos de gestió processal i administrativa, al qual s'atorga destinació en virtut d'esta resolució, no obstant haver sigut destinats amb caràcter forçós per l'orde de qualificació segons les seues preferències, no podran participar en concurs de trasllats fins que transcórreguen dos anys des de la data d'esta resolució. Per al còmput dels dos anys caldrà ajustar-se al que s'establix en el paràgraf segon de l'article 529.3, de la Llei orgànica 6/1985, d'1 de juliol, del poder judicial.  
  
Sèptim  
Les places oferides als aspirants mitjançant la Resolució de 13 de febrer (Boletín Oficial del Estado de 23 de febrer), no adjudicades en la present resolució, mantenen la seua condició de desertes i reservades per als aspirants a ingrés en el cos de gestió processal i administrativa del torn lliure.  
Així mateix, aquelles places no ocupades pels aspirants del torn de promoció interna, en optar per quedar-se en el cos de procedència, s'acumularan a les places indicades en el paràgraf anterior.  
  
Contra la present resolució podrà interposar-se un recurs potestatiu de reposició davant la Direcció General de Justícia, en el termini d'un mes, segons el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa, comptador des de l'endemà de la seua publicació en el Boletín Oficial del Estado.  
  
València, 25 d'abril de 2024.- La directora general de Justícia: Cristina Gil Fabregat.